Naissaare madal

Naissaare madal on madal Tallinna lahes, Naissaarest umbes 3,5 km kirdes.

Naissaare madala kõrval asub Littergrundi madal.

Naissaare madala geoloogiline ehitus on suurel määral seotud mandrijää tegevusega. Madala põhilise osa moodustab mitmesuguse litoloogilise
koostisega moreen, mille pealmine osa kuulub stratigraafiliselt Järva kihistusse. See on saviliivmoreen, mis sisaldab kohati suurel hulgal veeriseid ja munakaid, eriti madala keskosas. Peeneteralisem materjal on ära kantud (peliit ja aleuriit mere sügavamasse piirkonda, liiv ja kruus madala nõlvadele). Aluspõhja kivimid jäävad sügavamale ega paljandu merepõhjas, selle asemel paljandub madala jalamil mitmes kohas voolava konsistentsiga savi."Naissaare liivamaardla ..." (2006), lk 6

Naissaare madal on takistuseks kõrgete lainete levikul Tallinna lahte."Naissaare liivamaardla ..." (2006), lk 9

Naissaare madala põhjaloomastik on väga liigivaene võrrelduna ümbritsevate alade põhjaelustikuga."Naissaare liivamaardla ..." (2006), lk 13 Kalade kudemisalasid seal ei esine."Naissaare liivamaardla ..." (2006), lk 19

Viited

Kirjandus
Tallinna Tehnikaülikooli Meresüsteemide Instituut, 2006, NAISSAARE LIIVAMAARDLA MÄEERALDISTEST NAISSAARE 1 JA 2 KAEVANDAMISE KESKKONNAMÕJU HINDAMINE (PDF)

Kategooria:Eesti madalad
Kategooria:Harju maakonna geograafia